Enver Zymberi

Enver Zymberi (3 Prill 1979 – 26 Korrik 2011) është polici i 14-të i rënë në detyrë. Ai u vra në operacionin e madh të Policisë së Kosovës kundër strukturave kriminale në Veri të Kosovës.

Ai u qëllua nga pjesëtarë të strukturave paralele ekstremiste serbe më 26 Korrik në Albanik, afër pikës kufitare në Bërnjak nga një snajperist, gjatë aksionit për të shtrirë kontrollin dhe sovranitetin e shtetit të Kosovës në veriun e vendithttp://www.kosovahaber.net/?page=1,12,7714, ku kontrabanda dhe krimi i organizuar kishin shtrirë rrënjët që nga paslufta.

 Jeta 
Lindi në vitin 1979 në fshatin Duboc, komuna e Vushtrrisë. Ishte polic i Njësisë Speciale të Kosovës që nga viti 2002.

 Ngjarja 
Pjesëtari i NRMO-së u zgjua të hënën në mëngjes për të marr një udhëtim që nuk ishte bërë nga askush mbi një dekadë. Dhe u nis për në veri, urdhër ky për të vendosur sovranitetin e shtetit atje. Para përmbushjes së misionit, pra vënies nën kontroll të pikave doganore në veri, Enveri dhe policët e tjerë të NRMO-së u sulmuan në Bërnjak, mes fshatrave Varage dhe Zupc, nga të dy anët e rrugës dhe u gjendën në pritë të serbëve. Nga të shtënat e tyre Enveri mori një plagë në kokë nga snajperi. Kolegët me shpejtësi e dërguan në spital, nga plaga e rëndë ndërroi jetë rreth orës 22:10 minuta në QKUK, Prishtinë. Konfirmimin për vdekjen e tij e dha Policia e Kosovës dhe mjekët e QKUK-së në një konferencë të jashtëzakonshme.

 Varrimi 
Enveri u varros me nderime të shumta në vendin e tij të lindjes, ku dhe u shpall Hero i Kosovës, e pranishme ishte presidentja e Kosovës Atifete Jahjaga.  Ai la pas vetes gruan shtatzënë dhe 3 fëmijë.

Enver Zymberi do të mbahet mend në historinë e shtetit të Kosovës, për guximin dhe vullnetin në shtrirjen e sovranitetit të shtetit.

 Më vonë 
Personat që e vendosën barrikadën dhe vrasësit e tij janë të njohur për Policinë e Kosovës dhe organet ndërkombëtare policore. Ata janë intervistuar, por ende nuk janë arrestuarhttp://www.balkaneu.com/serb-police-officers-identifies-suspected-murderer-enver-zymberi/, poashtu edhe Interpoli ka lëshuar fletëarrest ndërkombëtar.

 Kengë në nder të tij 
 https://www.youtube.com/watch?v=4adK_S_kNoE
 https://www.youtube.com/watch?v=7brEZuydR-Q
 https://www.youtube.com/watch?v=AHuEjO8h0ZE

 Shiko edhe 
 Afrim Bunjaku
 Policia e Kosovës
 Grupet kriminale serbe në veri të Kosovës
 Konflikti doganor mes Kosovës dhe Serbisë

 Referime 

Kategoria:Lindje 1979
Kategoria:Vdekje 2011
Kategoria:Biografi shqiptare
Kategoria:Shqiptarë të Kosovës
Kategoria:Njerëz nga Vushtrria
Kategoria:Hero i Kosovës
Kategoria:Oficerë të Policisë së Kosovës